A BIZOTTSÁG HATÁROZATA
(2007. október 8.)
a szőlőültetvényeknek az 1493/1999/EK tanácsi rendelet értelmében megvalósítandó szerkezetátalakítása és átállítása céljából a tagállamok részére egy meghatározott hektárszám alapján előirányzott végleges pénzügyi támogatásoknak a 2007-es pénzügyi évre történő megállapításáról
(az értesítés a C(2007) 4524. számú dokumentummal történt)
(Csak a bolgár, a cseh, a francia, a görög, a magyar, a máltai, a német, az olasz, a portugál, a román, a spanyol, a szlovák és a szlovén nyelvű szöveg hiteles)
(2007/653/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 14. cikke (2) bekezdésére,
mivel:
(1)
A szőlőültetvények szerkezetátalakítására és átállítására vonatkozó szabályokat az 1493/1999/EK rendelet és a termelési potenciálra tekintettel a borpiac közös szervezéséről szóló 1493/1999/EK tanácsi rendelet alkalmazása részletes szabályainak megállapításáról szóló, 2000. május 31-i 1227/2000/EK bizottsági rendelet (2) határozza meg.
(2)
A pénzügyi tervezésre, valamint a szerkezetátalakítási és átállítási rendszer finanszírozásában való részvételre vonatkozóan az 1227/2000/EK rendeletben meghatározott szabályok előírják, hogy a valamely meghatározott pénzügyi évre vonatkozó hivatkozásoknak a tagállamok által október 16. és a következő év október 15. között ténylegesen teljesített kifizetésekhez kell kapcsolódniuk.
(3)
Az 1493/1999/EK rendelet 14. cikkének (1) bekezdése értelmében a Bizottság minden évben objektív szempontok alapján kiutal a tagállamok számára egy első támogatási részletet a különleges helyzetek és egyedi szükségletek, valamint a rendszer céljának eléréséhez szükséges erőfeszítések figyelembevételével.
(4)
A Bizottság a 2006/2007-es gazdasági évre vonatkozó indikatív pénzügyi támogatásokat a 2006/701/EK bizottsági határozatban (3), a Bulgáriára és Romániára vonatkozó indikatív pénzügyi támogatásokat pedig a 2007/381/EK bizottsági határozatban (4) állapította meg.
(5)
Az 1227/2000/EK rendelet 17. cikkének (1) bekezdése értelmében a tagállamok felmerült és elszámolt kiadásainak a számukra megállapított indikatív támogatási összegre kell korlátozódniuk. A 2007. évre e korlátozást alkalmazni kell Olaszországra, amely esetében a felmerült és elszámolt kiadások együttesen túllépték a számára eredetileg megállapított összeget.
(6)
Az 1227/2000/EK rendelet 17. cikke (4) bekezdésének megfelelően bírsággal büntetendőek azok a tagállamok, amelyeknek a hektáronként számított tényleges kiadásai meghaladják az eredeti előirányzatban előírt összeget. Ebben az évben ilyen bírságot Málta esetében kell kiszabni 16 690 EUR összegben.
(7)
Az 1227/2000/EK rendelet 16. cikke (1) bekezdésének c) pontja értelmében a tagállamok kérelmet nyújthatnak be a folyó pénzügyi évben esedékes kiadások utólagos finanszírozása iránt. Ebben az évben ez a Cseh Köztársaságot, Spanyolországot, Franciaországot, Olaszországot, Magyarországot, Ausztriát és Portugáliát érinti. A Bulgária és Románia részére a szerkezetátalakítás és átállítás céljából megítélt keretösszegekkel kapcsolatos átmeneti rendelkezések tekintetében az 1227/2000/EK rendelettől való eltérésről szóló, 2007. augusztus 1-jei 922/2007/EK bizottsági rendelet (5) 1. cikkének (1) bekezdése értelmében Bulgária és Románia kérelmet nyújthat be a Bizottsághoz a 2007-es pénzügyi év kiadásaihoz való további hozzájárulás céljából, azon összegen kívül, amelyről az említett rendelet 16. cikke (1) bekezdésének a) és b) pontja szerint értesítették a Bizottságot, de a 2007/381/EK határozat alapján számukra megítélt keretösszeg legfeljebb 90 %-áig terjedően. Bulgária benyújtott egy ilyen kérelmet a Bizottsághoz.
(8)
Az 1227/2000/EK rendelet 17. cikkének (3) bekezdése és a 922/2007/EK bizottsági rendelet 1. cikkének (2) bekezdése értelmében azokat a kérelmeket, amelyeket a Bizottságnak Bulgáriától és Romániától eltérő tagállam nyújtott be további finanszírozás iránt, arányossági alapon a hozzáférhető előirányzatok felhasználásával fogadják el azt követően, hogy az 1227/2000/EK rendelet 16. cikke (1) bekezdésének a) és b) pontja szerint az összes tagállam által bejelentett összegeket, valamint az említett rendelkezés és a 922/2007/EK rendelet 1. cikkének (1) bekezdése szerint Bulgária és Románia által bejelentett összegeket együttesen levonták a tagállamok számára megítélt teljes összegből. Ez a rendelkezés a 2007. pénzügyi évben a Cseh Köztársaságra, Spanyolországra, Franciaországra, Olaszországra, Magyarországra, Ausztriára és Portugáliára alkalmazandó.
(9)
Az 1227/2000/EK rendelet 16. cikke (1) bekezdésének b) pontja úgy rendelkezik, hogy a tagállamoknak minden évben legkésőbb július 10-ig továbbítaniuk kell a Bizottsághoz a szerkezetátalakítással és az átállítással összefüggésben a folyó pénzügyi év június 30-ával ténylegesen elszámolt kiadásokról, valamint a teljes érintett területről szóló nyilatkozatot. A szóban forgó rendelet 17. cikkének (2) bekezdésében foglalt szabályok értelmében a tagállamok csak akkor nyújtják be a 16. cikk (1) bekezdésének b) pontjában említett nyilatkozatot, ha az általuk a 16. cikk (1) bekezdésének a) pontjával összhangban bevallott összeg, azaz a folyó pénzügyi év június 30-ig ténylegesen felmerülő kiadások legalább 75 %-át teszik ki az adott tagállam számára megállapított indikatív támogatási összegnek. Figyelembe véve, hogy a ténylegesen felmerült kiadások nem érik el az eredeti keretösszegek 75 %-át, a Németország által elszámolt kiadások nem fogadhatók el,
ELFOGADTA EZT A HATÁROZATOT:
1. cikk
A szőlőültetvényeknek az 1493/1999/EK rendelet értelmében végrehajtandó szerkezetátalakítása és átállítása céljából az érintett tagállamok számára a 2006/2007-es gazdasági évre, egy meghatározott hektárszám alapján megállapított végleges pénzügyi támogatások összegét a 2007-es pénzügyi évre vonatkozóan e határozat melléklete tartalmazza.
2. cikk
Ennek a határozatnak a Bolgár Köztársaság, a Cseh Köztársaság, a Németországi Szövetségi Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Ciprusi Köztársaság, a Luxemburgi Nagyhercegség, a Magyar Köztársaság, a Máltai Köztársaság, az Osztrák Köztársaság, a Portugál Köztársaság, Románia, a Szlovén Köztársaság és a Szlovák Köztársaság a címzettjei.
Kelt Brüsszelben, 2007. október 8-án.